Torna el concurs d'idees emprenedores per a joves a Pineda | Ràdio Pineda
Torna el concurs d'idees emprenedores per a joves a Pineda. El Concurs s’adreça a joves d’entre 15 i 35 anys empadronats o que estudiïn en algun dels centres educatius del municipi. Torna el concurs d'Idees Emprenedores 'Llenca't' per incentivar el talent creatiu i emprenedor entre els joves de 15 a 35 anys que estudien o viuen a Pineda. Els objectius són fomentar l'esperit emprenedor, impulsar la generació d'idees que solucionin necessitats reals i potenciar idees que puguin convertir-se en un producte o servei real.
El concurs té tres modalitats: idea per un Pineda millor, la idea més innovadora i la idea més sostenible i/o solidària. De cadascuna de les tres modalitats es seleccionaran els guanyadors i finalistes als que se'ls distingirà amb l'atorgament de premis que consistiran en articles d'equipament informàtic, audiovisual, productes o aparells musicals, material esportiu, escolar per un import màxim de 300€ per cada un dels guanyadors i 100€ per cadascun dels finalistes.
Les propostes s'han de presentar en el període comprès entre el dia següent de la publicació d'aquesta convocatòria al tauler d'anuncis de l'Ajuntament i al web municipal: https://seu.pinedademar.org/siac/Tablon.aspx?id_grupo=1 i el 17 de maig de 2019 a l'Oficina d'Atenció al Ciutadà de l'Ajuntament de Pineda de Mar.